Vrou sterf toe trekker oor haar ryArgieffoto ŉ Vrou, in haar 50’s, is dood toe ŉ trekker op die R102 in Tongaat in KwaZulu-Natal oor haar gery het. “Die vrou het glo op die wielboog gesit om ŉ rygeleentheid op die trekker te kry,” het Chris Botha, woordvoerder van Netcare 911, gesê. “Sy het afgeval en onder die agterwiel beland.” Die vrou het verskeie beserings opgedoen en is in ŉ kritieke toestand na ŉ hospitaal geneem. “Sy is dood net nadat sy by die hospitaal opgedaag het,” het Botha gesê.